ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗАКОНА ЗА СЪДЕБНАТА ВЛАСТ ЗА ПЕРИОДА 01.01.2022 г. – 30.06.2022 г. 

За периода 01.01.2022 г. - 30.06.2022 г. комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС е провела 13 (тринадесет) заседания. С оглед правомощията по чл. 20 от Правилата за работа на съдийската колегия на ВСС, комисията е разгледала:

- 10 (десет) предложения за образуване на дисциплинарно производство за налагане на дисциплинарно наказание на съдии;
-  2 (две) заповеди на административни ръководители по реда на чл. 327, ал. 1 ЗСВ за обръщане на внимание;
- 18 (осемнадесет) сигнала от ИВСС, изготвени на основание чл. 54, ал. 1, т. 5 от Закона за съдебната власт (ЗСВ);
- 31 (тридесет и един) акта с резултати от извършени комплексни, планови, контролни и тематични проверки от ИВСС;
- 47 (четиридесет и седем) броя информации от ИВСС относно изпълнение на препоръки, дадени в актове и сигнали от проверки на ИВСС;
- 3 (три) броя допълнителна информация от административни ръководители на съдилища относно изпълнение на препоръки, дадени в актове и сигнали от проверки на ИВСС;
- Уведомително писмо от ИВСС за извършване на тематична проверка в районни и окръжни съдилища по делата, образувани в ЕИСС след 30.06.2021 г.;
- Данни за установените от ИВСС нарушения на правото на разглеждане и решаване на делата в разумен срок за периодите: 01.10.2021 г. - 31.12.2021 г. и 01.01.2022 г. - 31.03.2022 г. по глава трета „а“ от ЗСВ - 2 бр.;
- Отчет на Министъра на правосъдието за постъпили и изплатени обезщетения по реда на Глава трета „а“ от ЗСВ за периодите: 01.10.2021 г.-31.12.2021 г. и 01.01.2022 г. - 31.03.2022г. - 2 бр.;
- Отговор от Инспектората към ВСС във връзка с констатирани несъответствия в данни за установените нарушения на правото на разглеждане и решаване на делото в разумен срок за периода 01.10.2021 г. - 31.12.2021 г. по реда на Глава трета „а“ ЗСВ, представени с писмо от главния инспектор на ИВСС;
- Доклади от административните ръководители на съдилищата за извършени проверки през 2021 г. на дела неприключили в разумен срок относно изпълнения на решения по протокол № 29/20.07.2021 г., т. 7 и протокол № 44/07.12.2021 г., т. 2 на СК на ВСС, приети на основание чл. 60м, ал. 2 от Глава трета „а” ЗСВ.
- Анализ на самоотводите на съдиите от РС - Оряхово за 2021 година, с вх. № ВСС – 350/20 от 18.01.2022 г. по описа на ВСС.
-	 Разгледан препис - извлечение от протокол № 5 от проведено на 17.03.2022 г. заседание на ИВСС, на което са обсъдени становища на комисия „ДДВИВСС“ към СК на ВСС, приети с решения по т.1 и т.4 от протокол № 4/28.02.2022 г., приложен към  писмо на главния инспектор на ИВСС. 

1. Дисциплинарни производства, образувани с решение на съдийската колегия на ВСС за периода 01.01.2022 г. - 30.06.2022 г.

- Дисциплинарно дело № 2/2022 г. по описа на ВСС срещу Деян Стоянов Вътов – съдия в Районен съд - Пловдив. Предложението е направено от административния ръководител на Районен съд - Пловдив. Решението е прието по протокол № 7/22.02.2022 г. на съдийската колегия на ВСС.
- Дисциплинарно дело № 3/2022 г. по описа на ВСС срещу Татяна Иванова Маслинкова – съдия в Районен съд - Пловдив. Предложението е направено от административния ръководител на Районен съд - Пловдив. Решението е прието по протокол № 13/29.03.2022 г. на съдийската колегия на ВСС.
- Дисциплинарно дело № 4/2022 г. по описа на ВСС срещу Доротея Петкова Янкова – съдия в Районен съд - Елхово. Предложението е направено от административния ръководител на Районен съд - Елхово. Решението е прието по протокол № 13/29.03.2022 г. на съдийската колегия на ВСС.
- Дисциплинарно дело № 5/2022 г. по описа на ВСС срещу Светла Илменова Замфирова – съдия в Районен съд - Плевен. Предложението е направено от административния ръководител на Районен съд - Плевен. Решението е прието по протокол № 15/11.04.2022 г. на съдийската колегия на ВСС.
- Дисциплинарно дело № 6/2022 г. по описа на ВСС срещу Ивайло Генов Йорданов – съдия в Районен съд – Бяла Слатина. Предложението е направено от административния ръководител на Районен съд – Бяла Слатина. Решението е прието по протокол № 23/07.06.2022 г. на съдийската колегия на ВСС.
- Дисциплинарно дело № 7/2022 г. по описа на ВСС срещу Рени Христова Коджабашева – съдия в Софийски градски съд. Предложението е направено от административния ръководител на Софийски градски съд. Решението е прието по протокол № 26/28.06.2022 г. на съдийската колегия на ВСС.

2. Постъпили предложения за налагане на дисциплинарно наказание на съдии, по които не е образувано дисциплинарно производство:

	- с решение на съдийската колегия на ВСС по протокол № 12/22.03.2022 г. е постановен отказ да се образува дисциплинарно производство по направено от ИВСС предложение за налагане на дисциплинарно наказание на Марина Трифонова Цветкова – съдия в Районен съд – Самоков.
	-  с решение на съдийската колегия на ВСС по протокол № 12/22.03.2022 г. е постановен отказ да се образува дисциплинарно производство по направено от ИВСС предложение за налагане на дисциплинарно наказание на Симеон Стефанов Стойчев – съдия в РС – Самоков.
	-  с решение на съдийската колегия на ВСС по протокол № 17/19.04.2022 г. е постановен отказ да се образува дисциплинарно производство по направено от ИВСС предложение за налагане на дисциплинарно наказание на Ваня Драганова Богоева – съдия в Окръжен съд  – Кюстендил.
	- с решение на съдийската колегия на ВСС по протокол № 24/14.06.2022 г. е постановен отказ да се образува дисциплинарно производство по направено от ИВСС предложение за налагане на дисциплинарно наказание на Светла Илменова Замфирова - съдия в Районен съд - Плевен.
	- с решение на съдийската колегия на ВСС по протокол № 26/28.06.2022 г. е постановен отказ да се образува дисциплинарно производство по направено от ИВСС предложение за налагане на дисциплинарно наказание на Васил Крумов Петров - съдия в Софийски районен съд.

3. Приключени дисциплинарни производства с решение на съдийската колегия на ВСС за периода 01.01.2022 г.- 30.06.2022 г.

- Дисциплинарно дело № 2/2020 г. по описа на ВСС, образувано срещу Миглена Велимирова Недева – съдия в Административен съд – София - град. С решение на съдийската колегия на ВСС по протокол № 1/18.01.2022 г. не е наложено дисциплинарно наказание на съдия Миглена Недева по направеното предложение от административния ръководител на АССГ. 

4. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1 ЗСВ, за периода 01.01.2022 г.- 30.06.2022 г.
- 
5. Заповеди по чл. 327 ЗСВ за обръщане на внимание от административни ръководители за периода 01.01.2022 г.- 30.06.2022 г.
- Постъпили и приети за сведение от съдийската колегия на ВСС са 2 (две) заповеди на административни ръководители за обръщане на внимание на Красимир Рачев Рачев – съдия в Окръжен съд – Стара Загора; Жаклин Димитрова-Алексиева – и.ф. административен ръководител на Районен съд – Козлодуй.
6. Влезли в сила решения на Върховния административен съд, постановени по дела, образувани по жалби срещу решения на съдийската колегия на ВСС по дисциплинарни дела и предложения за образуване на дисциплинарно производство за налагане на дисциплинарно наказание.
През отчетния период са постановени общо 3 (три) окончателни съдебни акта на ВАС, постановени по дела, образувани по жалби срещу решения на съдийската колегия по дисциплинарни дела, както следва:
- Решение № 1834/25.02.2022 г. на ВАС – Петчленен състав – ІІ колегия, по адм. дело № 10097/2021 г., с което оставя в сила решение № 8808/22.07.2021 г., постановено по адм. дело № 5307/2021 г. на тричленен състав на ВАС, Шесто отделение, с което е отхвърлена жалбата на председателя на Върховния касационен съд против решение на съдийската колегия на ВСС по точка 5 от протокол № 13/20.04.2021 г., с което е отказано образуването на дисциплинарно производство по предложение на председателя на ВКС за налагане на дисциплинарно наказание на Георги Ушев в качеството му на административен ръководител на Апелативния специализиран наказателен съд.
- Определение № 2360 от 14.03.2022 г. по административно дело № 11886/2021 г. на тричленен състав на Върховния административен съд, Шесто отделение, с което е оставена без разглеждане жалбата на председателя на Върховния касационен съд против решение на съдийската колегия на ВСС по т. 2 от протокол № 42/23.11.2021 г., с което е отменено наложеното с негова заповед дисциплинарно наказание на съдия Георги Ушев в качеството му на административен ръководител на Апелативния специализиран наказателен съд, и е прекратено производството по делото.
- Решение № 6305/27.06.2022 г. на ВАС – Петчленен състав – ІІ колегия, постановено по адм. дело № 9363/2021 г., с което е оставено в сила решение № 7646/24.06.2021 г. по адм. дело № 2550/2021 г. на ВАС, тричленен състав на Шесто отделение, с което е отменено решението на съдийската колегия на ВСС по т. .3 от протокол № 1/19.01.2021 г. – наложено дисциплинарно наказание по чл. 308, ал. 1, т. 2 ЗСВ – намаляване на основното трудово възнаграждение с 10 на сто за срок от шест месеца, на Любка Голакова – съдия в Софийски градски съд, за извършени дисциплинарни нарушение по чл. 307, ал. 3, т. 1 и 2 ЗСВ.